Návrh VZN vyvesený na ÚTO  dňa : 26.10.2018
Návrh VZN zverejnený na www. stránke: dňa : 26.10.2018
Návrh VZN zvesený :  
VZN vyvesené na ÚTO v obci dňa : 
VZN zvesené :  
VZN nadobúda účinnosť 

NÁVRH 

				

V Š E O B E C N E     Z Á V Ä Z N É     N A R I A D EN I E

    OBCE   LIPOVNÍK 

č. 1/2019

O MIESTNYCH DANIACH A MIESTNOM POPLATKU

ZA KOMUNÁLNE ODPADY

A DROBNÉ STAVEBNÉ ODPADY

Na  tomto všeobecne   záväznom   nariadení   obce  Lipovník   sa  uznieslo  Obecné   zastupiteľstvo v Lipovníku dňa ................... a bolo schválené na základe uznesenia č. ................... a nadobúda účinnosť od 01.01.2019

Obecné zastupiteľstvo v Lipovníku  podľa § 6 a § 11 ods. 4 písm. d), e) a g) zákona SNR č. 369/1990 Zb. o obecnom zriadení v znení neskorších predpisov a zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady      v y d á v a        pre územie obce Lipovník     toto  Všeobecne záväzné nariadenie č. 1/2019  o miestnych daniach a miestnom poplatku za komunálne odpady a drobné stavebné odpady v znení neskorších predpisov platné od 01.01.2019.

I.	časť 

§	1 

Úvodné ustanovenia 

Toto     všeobecne     záväzné     nariadenie  (ďalej  len  „VZN“)  upravuje  podrobne podmienky ukladania miestnych daní a poplatku za komunálne odpady a drobné    stavebné odpady  (ďalej len „miestne dane a   poplatok“)    na území obce  Lipovník. 

Obec Lipovník   na svojom území ukladá tieto miestne dane: 

daň za psa, 
daň za užívanie verejného priestranstva, 
daň za predajné automaty, 
daň za nevýherné hracie prístroje. 

(3) Obec Lipovník   na svojom území ukladá poplatok za komunálne odpady a drobné stavebné odpady – ďalej len „Poplatok“.

(4) Zdaňovacím obdobím miestnych daní a to dane za psa, dane za predajné automaty a dane za nevýherné hracie prístroje je kalendárny rok.

II. časť

Miestne dane

§ 2
Daň za psa

(1) Predmetom dane za psa je pes starší ako 6 mesiacov chovaný fyzickou osobou alebo právnickou osobou, ktorá je vlastníkom psa, alebo  držiteľom psa, ak sa nedá preukázať, kto psa vlastní.

(2) Základom dane je počet psov.

(3) Sadzba dane je 2,00 € za jedného psa a kalendárny rok. Takto určená sadzba dane platí za každého ďalšieho psa u toho istého daňovníka.

(4) Správca dane vydá držiteľovi psa  zapísaného do evidencie evidenčnú známku. Známka je neprenosná na iného psa. Odcudzenie, zničenie alebo stratu známky je vlastník psa povinný oznámiť na Obecnom úrade v Lipovníku. Obec za úhradu 2,00 € vydá náhradnú známku držiteľovi psa.

 (5) Priznanie k dani za psa je daňovník povinný podať do 31. januára zdaňovacieho obdobia, v ktorom mu vznikla daňová povinnosť k 1. januáru zdaňovacieho obdobia. Ak vznikne daňová povinnosť k dani za psa v priebehu zdaňovacieho obdobia, daňovník je
povinný podať priznanie najneskôr do 30 dní odo dňa vzniku tejto daňovej povinnosti. Ak daňovník podal priznanie a daňová povinnosť k dani za psa vznikne alebo zanikne v priebehu zdaňovacieho obdobia, je povinný podať čiastkové priznanie najneskôr do 30 dní odo dňa vzniku alebo zániku daňovej povinnosti. V čiastkovom priznaní je daňovník povinný uviesť len zmeny oproti dovtedy podanému priznaniu k týmto daniam.

(6) Daň za psa, vyrubí správca dane každoročne podľa stavu k 1. januáru na celé zdaňovacie obdobie jedným rozhodnutím. Ak dôjde k zmene daňovej povinnosti, správca dane vyrubí rozhodnutím pomernú časť dane.

(7) Daň obec vyberá v hotovosti do pokladne obecného úradu alebo bankovým prevodom na účet obce číslo 11 524 192/0200, vedenom vo VÚB, a.s. Topoľčany.  

§ 3

Daň za užívanie verejného priestranstva

(1)  Verejným  priestranstvom  na  účely  tohto  VZN  sú  verejnosti  prístupné  pozemky vo vlastníctve obce Lipovník, ktorými sa rozumejú nasledovné miesta: 
a) miestne cestné komunikácie v celej svojej dĺžke a šírke od krajnice po krajnicu, vrátane odvodňovacích kanálov a cestnej zelene
b) vybudovaný chodník, príp. aj upravená plocha pre chodenie obyvateľov na celom území obce. 
(2) Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva. 

(3) Osobitným   užívaním   verejného   priestranstva    sa  podľa tohto VZN rozumie:
Umiestnenie zariadenia slúžiaceho na poskytovanie služieb. 
Umiestnenie stavebného zariadenia, predajného zariadenia, zariadenia cirkusu  a iných atrakcií. 
Umiestnenie skládky. 
Daňovníkom  je  fyzická  osoba  alebo  právnická  osoba, ktorá verejné  priestranstvo užíva.

	(5) Základom dane za užívanie verejného priestranstva je výmera užívaného verejného priestranstva v m2 .
	(6) Sadzby dane za užívanie verejného priestranstva sa v obci Lipovník určujú takto: 
a) Za užívanie verejného priestranstva je 0,30 € za každý aj začatý m2 osobitne užívaného verejného priestranstva za každý aj začatý deň. 
b) Za skládku pre odpad 3,30 € za každý aj začatý m2  užívaného verejného priestranstva a za každý aj začatý deň.
c) Za užívanie verejného priestranstva z príležitosti rôznych osláv, hodov a iných spoločenských podujatí je poplatok:
- za predajné stánky bez alkoholických nápojov 1,00 € za stánok/m2/deň, 
- za predajné stánky s občerstvením kde sa predávajú aj alkoholické nápoje 10,00 € za m2/deň 
- za užívanie verejného priestranstva na umiestnenie zariadenia cirkusu, lunaparku, kolotoča a iných atrakcií 10,00 € /m2/ deň. 

3

(7) Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.

(8) Obec vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia. Obec môže určiť splátky dane a lehotu ich splatnosti v rozhodnutí.

§ 4

Daň za predajné automaty

(1) Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“).

(2)	Daňovníkom je fyzická osoba alebo právnická osoba, ktorá predajné automaty prevádzkuje. 

(3)	Základom dane je počet predajných automatov. 

(4)	Sadzba dane je 67 €  za jeden predajný automat a kalendárny rok. 

(5)	Daňová povinnosť vzniká prvým dňom kalendárneho mesiaca  v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie. 

(6)	Priznanie k dani za predajné automaty je daňovník povinný podať do 31. januára zdaňovacieho obdobia, v ktorom mu vznikla daňová povinnosť k 1. januáru zdaňovacieho obdobia. Ak vznikne daňová povinnosť k dani za predajné automaty v priebehu zdaňovacieho obdobia, daňovník je povinný podať priznanie najneskôr do 30 dní odo dňa vzniku tejto daňovej povinnosti. Ak daňovník podal priznanie a daňová povinnosť k dani za predajné automaty vznikne alebo zanikne v priebehu zdaňovacieho obdobia, je povinný podať čiastkové priznanie najneskôr do 30 dní odo dňa vzniku alebo zániku daňovej povinnosti. V čiastkovom priznaní je daňovník povinný uviesť  len zmeny oproti dovtedy podanému priznaniu k týmto daniam.

(7) Daň za predajné automaty vyrubí správca dane každoročne podľa stavu k 1. januáru na celé zdaňovacie obdobie jedným rozhodnutím. Ak dôjde k zmene daňovej povinnosti, správca dane vyrubí rozhodnutím pomernú časť dane.

(10) Daň obec vyberá v hotovosti do pokladne obecného úradu alebo bankovým prevodom na účet obce č. 11 524 192/0200 vedený v pobočke VÚB, a.s. Topoľčany. 

(11)	Na účely výberu dane prevádzkovateľ je povinný viesť nasledovnú preukaznú evidenciu ohľadne každého predajného automatu osobitne: 

a) výrobné číslo predajného automatu, b) druh predajného automatu, 

c) dátum umiestnenia a začatia prevádzkovania. 

§ 5

Daň za nevýherné hracie prístroje

(1) Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“). 

Nevýherné hracie prístroje sú: 
- elektronické prístroje na počítačové hry, 
- mechanické prístroje, 
- elektronické prístroje, 
- automaty a iné zariadenia na zábavné hry. 

(2) Daňovníkom je fyzická osoba alebo právnická osoba, ktorá nevýherné hracie prístroje prevádzkuje. 

(3) Základom dane je počet   nevýherných hracích prístrojov. 

(4) Sadzba dane je 67 €  za jeden nevýherný hrací prístroj a kalendárny rok. 

(5) Priznanie k dani za nevýherné hracie prístroje je daňovník povinný podať do 31. januára zdaňovacieho obdobia, v ktorom mu vznikla daňová povinnosť k 1. januáru zdaňovacieho obdobia. Ak vznikne daňová povinnosť k dani za nevýherné hracie prístroje v priebehu zdaňovacieho obdobia, daňovník je povinný podať priznanie najneskôr do 30 dní odo dňa vzniku tejto daňovej povinnosti. Ak daňovník podal priznanie a daňová povinnosť k dani za nevýherné hracie prístroje vznikne alebo zanikne v priebehu zdaňovacieho obdobia, je povinný podať  čiastkové priznanie najneskôr do 30 dní odo dňa vzniku alebo zániku daňovej povinnosti. V čiastkovom priznaní je daňovník povinný uviesť len zmeny oproti dovtedy podanému priznaniu k týmto daniam. 

(6)  Daň za  nevýherné  hracie  prístroje  vyrubí  správca  dane každoročne  podľa  stavu k 1.  januáru  na  celé  zdaňovacie  obdobie  jedným  rozhodnutím. Ak dôjde  k zmene daňovej povinnosti, správca dane vyrubí rozhodnutím pomernú časť dane.

         	(7) Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne: 

a) výrobné číslo nevýherného hracieho prístroja  
b) typ nevýherného hracieho prístroja, 
c) dátum umiestnenia a začatia prevádzkovania. 

(8) Daň obec vyberá v hotovosti do pokladne obecného úradu alebo bankovým prevodom na účet obce Lipovník  č. 11 524 192/0200,  vedený v pobočke VÚB, a.s. Topoľčany. 

III. časť

§ 6
Poplatok
	(1) Poplatok sa platí za komunálne odpady a drobné stavebné odpady, ktoré vznikajú na území obce, okrem elektroodpadov, použitých batérií a akumulátorov, pochádzajúcich od fyzických osôb a biologicky rozložiteľného kuchynského a reštauračného odpadu. 
Od 01.07.2016 sa poplatok platí za: 
- činnosti  nakladania so zmesovým komunálnym odpadom,
- činnosti nakladania s biologicky rozložiteľným komunálnym odpadom,
- triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov
- náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov
- náklady presahujúce výšku obvyklých nákladov podľa osobitného predpisu 
- náklady na zbernú nádobu na zmesový komunálny odpad 
- náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť. 
- náklady na zber, likvidáciu, separáciu opusteného odpadu na území obce 
	(2) Poplatníkom za komunálne odpady a drobné stavebné odpady je: 
a) fyzická osoba, ktorá má v obci trvalý pobyt alebo prechodný pobyt, alebo ktorá je na území obce oprávnená užívať alebo užíva byt, nebytový priestor alebo prípadne inú nehnuteľnosť evidovanú v katastri nehnuteľnosti na iný účel ako na podnikanie, 
b) právnická osoba, ktorá je oprávnená užívať alebo užíva nehnuteľnosť na území obce na iný účel ako na podnikanie, 
c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania. 
Poplatková povinnosť vzniká dňom, ktorým nastane skutočnosť uvedená v ods. 2 a zaniká dňom, ktorým táto skutočnosť zanikne. 
	(3) Platiteľom poplatku je vlastník, správca alebo nájomca nehnuteľnosti, bytu alebo nebytového priestoru. Ak je nehnuteľnosť, byt alebo nebytový priestor v spoluvlastníctve viacerých vlastníkov, je platiteľom zástupca alebo správca určený vlastníkmi. Ak si vlastníci neurčia zástupcu alebo správcu, určí platiteľa správca dane. Ak je vlastníkom štát alebo obec, je platiteľom správca. Ak žije v spoločnej domácnosti viacero poplatníkov, môže za ostatných členov  tejto domácnosti plnenie povinnosti na seba prevziať jeden z nich.

(4) Poplatník je povinný v priebehu zdaňovacieho obdobia oznámiť obci vznik a zánik poplatkovej povinnosti do 30 dní odo dňa, keď tieto zmeny nastali. Správca dane vráti na základe žiadosti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia. Nárok na vrátenie pomernej časti poplatku zaniká, ak poplatník v uvedenej lehote  zánik poplatkovej povinnosti neoznámi. 
Doklady preukazujúce danú skutočnosť:

-	potvrdenie o zmene trvalého pobytu mimo územia  obce, 

-	kópiu úmrtného listu. 

(5)	Obec Lipovník určuje na svojom území  množstvový zber komunálnych odpadov pre fyzické osoby, fyzické osoby podnikateľov a právnické osoby so stálou prevádzkou a určuje nasledovné sadzby pre jednotlivé typy nádob
0,02272 € /1 liter pre nádobu 110 l KUKA  kovovú, t.j. 2,50 € za 1 ks vyprázdňovací žetón na 110 l KUKA nádobu. Výška poplatku pre jednotlivých poplatníkov sa určí ako súčin sadzby, objemu nádoby, frekvencie vývozu a počtu nádob na komunálny odpad. Za poplatok vo výške 12,50 €/1 osobu/ kalendárny rok dostane:
a) Fyzická osoba 5 ks žetónov/1 osoba v domácnosti s trvalým alebo prechodným pobytom
b) Právnická osoba  a fyzická osoba podnikateľ 5 – 26 žetónov/ 1 SN x počet SN podľa   reálneho množstva vyprodukovaného odpadu v uplynulom kalendárnom roku
c) Vlastníci/užívatelia nehnuteľností v obci trvale neobývaných – RD, chaty, záhradné domčeky, nebytové priestory  - 5 ks žetónov / kalendárny rok.
V prípade potreby je možné dokúpenie žetónov v cene 2,50 € /1 ks, spätné vrátenie, vzájomné zarátanie alebo výmena nepoužitých žetónov nie je možná.
d) Obec Lipovník na svojom území zavádza množstvový zber drobného stavebného odpadu. Pre zber drobných stavebných odpadov, ktoré sú zaradené do režimu množstvového zberu, správca dane stanovuje sadzbu poplatku 0,029 € za kilogram drobných stavebných odpadov bez obsahu škodlivín.
 (6) Poplatník je povinný do 30 dní odo dňa vzniku povinnosti platiť poplatok odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci: 
a) svoje meno, priezvisko, dátum narodenia, adresu trvalého pobytu, adresu prechodného pobytu (ďalej len „ identifikačné údaje“), ak je poplatníkom osoba podľa odseku 2 písm. b) 
alebo písm. c) tohto ustanovenia názov alebo obchodné meno, sídlo alebo miesto podnikania, identifikačné číslo (IČO), 
b) identifikačné údaje iných osôb, ak za ne plní povinnosti poplatníka podľa § 77 ods. 7 zákona o miestnych daniach, 
c) údaje rozhodujúce na určenie poplatku podľa § 79 zákona o miestnych daniach spolu s ohlásením predloží aj doklady potvrdzujúce uvádzané údaje, ak súčasne požaduje zníženie alebo odpustenie poplatku podľa § 83 zákona o miestnych daniach aj doklady, ktoré odôvodňujú zníženie alebo odpustenie poplatku.
(7)	Poplatok za množstvový zber komunálneho odpadu sa nevyrubí rozhodnutím. Splatnosť poplatku je do 31.05. príslušného zdaňovacieho obdobia. Poplatok obec vyberá v hotovosti do pokladne obecného úradu alebo bankovým prevodom na účet obce č. 11 524 192/0200 vedený v pobočke VUB, a. s. Topoľčany.  Poplatok za drobný stavebný odpad sa platí v závislosti od jeho produkcie – hmotnosti v hotovosti do pokladne obecného úradu alebo bankovým prevodom na účet obce č. 11 524 192/0200 vedený v pobočke VÚB, a.s. Topoľčany.

(8)	Obec na základe písomnej žiadosti poplatníka poplatok odpustí za obdobie, za ktoré poplatník obci preukáže na základe podkladov, že sa v zdaňovacom období  viac ako 90 dní nezdržiava alebo nezdržiaval  na území obce .

Poplatník preukazuje skutočnosti, ktoré oprávňujú správcu poplatku na to aby poplatok odpustil hodnoverným dokladom:

a) u pobytu v zahraničí preukazujúcim dokladom na príslušný kalendárny rok je potvrdenie od zamestnávateľa alebo fotokópia pracovnej zmluvy alebo pracovné povolenie alebo potvrdenie o povolení pobytu na území iného štátu alebo potvrdenie školy o štúdiu a pod. b) s predloženým dokladom poplatník doloží (okrem dokladu v češtine) aj jeho preklad do slovenského jazyka, respektíve čestné vyhlásenie poplatníka

c) pre dlhodobo neprítomné osoby, ktoré majú prechodné bydlisko mimo obce Lipovník na území Slovenskej republiky preukazujúcim dokladom je potvrdenie o prechodnom pobyte v inej obci alebo meste a súčasne potvrdenie o platení poplatku za komunálne odpady v mieste prechodného pobytu za príslušný kalendárny rok.

d) V prípade predloženia uvedených hodnoverných dokladov do konca januára bežného roka, správca poplatku po prehodnotení  poplatok nevyrubí.

IV. časť

Spoločné  a  záverečné   ustanovenia

§  7

Spoločné ustanovenia

(1)  Správu  miestnych  daní  a miestneho  poplatku  vykonáva     obec     Lipovník

prostredníctvom starostu obce a poverených zamestnancov obce   Lipovník .

(2) Postavenie povereného zamestnanca obce - správcu dane z nehnuteľnosti nemá hlavný kontrolór obce Lipovník.

§ 8
Záverečné ustanovenia

(1) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach a zák. NR SR č. 563/2009 Z. z. o správe daní (daňový poriadok) a o zmene a doplnení  niektorých zákonov v znení neskorších predpisov.

(2) Na tomto všeobecne záväznom nariadení obce Lipovník   sa uznieslo Obecné zastupiteľstvo v Lipovníku dňa ............... uznesením č. ............... písmenom ........ bod ....... 

(3) Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Lipovník    č. 1/2018  zo dňa 01.12.2018 o miestnych daniach

a o miestnom poplatku za komunálne odpady   a drobné stavebné odpady na území obce

Lipovník. 

(4)  Zmeny  a   doplnky  tohto   všeobecne  záväzného    nariadenia  schvaľuje  Obecné zastupiteľstvo v Lipovníku. 

(5) Toto všeobecne záväzné nariadenie nadobúda účinnosť dňom  01.01.2019

V  Lipovníku , dňa 15.10.2018

Dušan Turčan 

 starosta obce